## ΑΦΗΓΗΜΑΤΙΚΕΣ ΤΕΧΝΙΚΕΣ

1. **Εστίαση**

[Αναφέρεται στη σχέση του αφηγητή με τα υπόλοιπα πρόσωπα της ιστορίας, τη

γνώση τους για την υπόθεση.]

•  Μηδενική:   Ο αφηγητής ξέρει περισσότερα από ό,τι τα πρόσωπα,

είναι έξω από τη δράση (παντογνώστης). Αφηγητής > Πρόσωπα

•  Εσωτερική:  Ο αφηγητής ξέρει όσα και τα πρόσωπα. Αφηγητής = Πρόσωπα

•  Εξωτερική:  Ο αφηγητής ξέρει λιγότερα από τα πρόσωπα. Αφηγητής < Πρόσωπα

**Οπτική γωνία**

[Αναφέρεται στην προοπτική του αφηγητή απέναντι στην ιστορία, τη σχέση του με

την υπόθεση.]

•  Εσωτερική          Την ιστορία αφηγείται ο βασικός ήρωας ή ένα δευτε-  
οπτική γωνία         ρεύον πρόσωπο (αφηγείται μόνο όσα υποπίπτουν στην

αντίληψη του).

•  Εξωτερική          Ο αφηγητής βρίσκεται έξω από την υπόθεση, αφηγεί-  
οπτική γωνία         ται σε τρίτο πρόσωπο.

**2. Ο τύπος του αφηγητή**

α**.  Με βάση τη συμμετοχή του στην ιστορία**:

*•    Ομοδιηγητικός*: Συμμετέχει στην ιστορία την οποία αφηγείται είτε ως πρωτα­γωνιστής (αυτοδιηγητικός αφηγητής) είτε ως παρατηρητής ή αυτόπτης μάρτυ­ρας.

•    *Ετεροδιηγητικός*: Δεν έχει καμιά συμμετοχή στην ιστορία που αφηγείται.

β. **Με βάση το αφηγηματικό επίπεδο**:

•    Ενδοδιηγητικός: Αφηγείται γεγονότα που ανήκουν στην κύρια αφήγηση.

•    Εξωδιηγητικός: Αφηγείται γεγονότα και πράξεις ξένα προς το κύριο κείμενο της αφήγησης (εισαγωγικές αφηγήσεις, πρόλογοι…)

•    Μεταδιηγητικός: Αφηγείται γεγονότα που συνιστούν δευτερεύουσα αφήγη­ση (που ενσωματώνεται στην κύρια αφήγηση, είναι αφήγηση μέσα στην αφή­γηση), εγκιβωτισμένη αφήγηση.

Ο αφηγητής δεν ταυτίζεται με το συγγραφέα. Σε όσες περιπτώσεις ταυτίζονται τα δύο πρόσωπα μιλάμε για αυτοβιογραφία (αυτοδιηγητική αφήγηση).

1. **Ο χρόνος στην αφήγηση**

•   Ιστορικός: Δηλώνει το πόνε χρονολογικά συνέβησαν τα γεγονότα που παρου­σιάζονται (το πότε).

•   Πραγματικός/Αφηγημένος: Δηλώνει το διάστημα που καλύπτουν τα γεγονότα που παρουσιάζει η αφήγηση (το πόσο).

•   Αφηγηματικός: Δηλώνει το πώς αξιοποιείται, πώς παρουσιάζεται ο χρόνος στη διαδικασία της αφήγησης (το πώς):

α) ως προς τη σειρά παρουσίασης των γεγονότων:

-  Ε*υθύγραμμος* (όταν ακολουθεί τη φυσική σειρά των γεγονότων).

-  *Με αναχρονίες* (όταν γίνονται ανακατατάξεις στη φυσική σειρά των γεγο­  
νότων):

•   *Αναδρομές* ή αναδρομικές αφηγήσεις ή αναλήψεις ή FLASH  BACK (επιστρο­φή στο παρελθόν).

•   *πρόδρομες αφηγήσεις* ή προλήψεις (αναφορές γεγονότων που θα συμβούν αργότερα).

β) ως προς το ρυθμό παρουσίασης των γεγονότων:

-   Επιτάχυνση (περιλήψεις/ελλείψεις).

-   Επιβράδυνση (περιγραφή /σχόλια αφηγητή).

-   Χρόνος αφήγησης=χρόνος ιστορίας (=διάλογος).

γ) ως προς το σημείο έναρξης της υπόθεσης:

- από την αρχή της υπόθεσης-

-  από τη μέση της υπόθεσης (in medias res)

**Λοιπές Τεχνικές του Χρόνου**

•   **Εγκιβωτισμός:**Σε κάθε αφηγηματικό κείμενο υπάρχει μια κύρια αφήγηση, που αποτελεί την αρχική ιστορία, και μικρότερες, δευτε­ρεύουσες αφηγήσεις μέσα στην κύρια αφήγηση, που διακόπτουν την ομαλή ροή του χρόνου. Αυτή η «αφήγηση μέσα στην αφήγηση» ονομάζεται εγκιβωτισμένη αφήγηση ή εγκιβωτισμός.

•   **Παρεκβαση/παρεμβλητη (εμβόλιμη) αφήγηση:**Είναι η προσωρι­νή διακοπή της φυσικής ροής των γεγονότων και η αναφορά σε άλ­λο θέμα που δε σχετίζεται άμεσα με την υπόθεση του έργου.

•   **Προϊδεασμός/προσήμανση:**Είναι η ψυχολογική προετοιμασία τουαναγνώστη από τον αφηγητή για το τι πρόκειται να ακολουθήσει.

•     **Προοικονομία:**Είναι ο τρόπος με τον οποίο ο συγγραφέας διευθετεί τα γεγονότα και δημιουργεί τις κατάλληλες προϋποθέσεις, ώστε η ε­ξέλιξη της πλοκής να είναι για τον αναγνώστη φυσική και λογική.

1. **Συχνότητα Αφηγησης Γεγονότων**

**α) Μοναδική αφήγηση; Αναφορά ενός γεγονότος μία και μόνη φορά**

**β) Επαναληπτική αφήγηση: Αναφορά ενός γεγονότος πολλές φορές**

**γ) Θαμιστική αφήγηση: Αναφορά ενός γεγονότος που συνέβαινε συχνά μία μόνο φορά**

**ΑΦΗΓΗΜΑΤΙΚΟΙ ΤΡΟΠΟΙ (= στοιχεία που συναποτελούν την αφήγηση)**

α) Διήγηση / Αφήγηση

-    Τριτοπρόσωπη αφήγηση

β) Μίμηση

-    Πρωτοπρόσωπη αφήγηση

-    Διάλογος

-    Εσωτερικός μονόλογος

γ) Μεικτός τρόπος (Συνδυασμός διήγησης και μίμησης)

δ) Περιγραφή (τοπίων, τόπων, προσώπων)

ε) Αφηγηματικό Σχόλιο (παρεμβολή σχολίων αφηγητή)

στ) Ελεύθερο πλάγιο ύφος (πιστή απόδοση σκέψεψων/συναισθημάτων ενός προσώπου σε γ πρόσωπο και παρελθοντικό χρόνο)

**ΓΛΩΣΣΙΚΕΣ ΕΠΙΛΟΓΕΣ**

Οι γλωσσικές επιλογές του/της συγγραφέα αφορούν:

• στις *γλωσσικές ποικιλίες* π.χ. ιδιωματισμοί

• στο λ*εξιλόγιο* π.χ. επιστημονικό, ειδικό

• *στους γραμματικούς χρόνους, τις εγκλίσεις και τα ρηματικά πρόσωπα,* τα είδη της τροπικότητας

**Εγκλίσεις:**

► Η Οριστική εκφράζει κατά κανόνα μια ενέργεια ή μια κατάσταση πραγματική **και βέβαιη**, π.χ. Η Ελλάδα ανήκει στην Ευρωπαϊκή Ένωση.

Μπορεί όμως να εκφράζει και άλλες σημασίες, όπως τη δυνατότητα να γίνει κάτι ή την πιθανότητα.

► Η Υποτακτική εκφράζει κατά κανόνα το **ζητούμενο, το ενδεχόμενο και το επιθυμητό,** π.χ. Αν καλλιεργήσουμε την ενσυναίσθηση των νέων, θα φέρονται με μεγαλύτερη ευαισθησία στους άλλους.

Η υποτακτική χαρακτηρίζεται από τη χρήση των μορίων **να, ας,** καθώς και από το ότι συνδυάζεται με τους συνδέσμους αν, εάν, όταν, πριν, πριν να, μόλις, προτού, άμα, για να, μήπως.

►Η Προστακτική ανάλογα με την επικοινωνιακή συνθήκη μπορεί να εκφράζει π**ροσταγή ή παράκληση** π.χ. Ελάτε, σας παρακαλώ, στις θέσεις σας.

**Ρηματικά πρόσωπα:**

► Α΄ ενικό πρόσωπο: Με τη χρήση του ο γράφων προσδίδει στο κείμενό του έντονα *υποκειμενική διάσταση*, εφόσον αυτό αποτελεί είτε μια καθαρά προσωπική του άποψη είτε την καταγραφή ενός *προσωπικού του βιώματος*.

► Β΄ ενικό πρόσωπο: Η χρήση αυτού του προσώπου δεν είναι ιδιαίτερα συχνή στα μη λογοτεχνικά κείμενα. Υποδηλώνει την ύπαρξη ενός αποδέκτη των όσων γράφονται και προσδίδει στο κείμενο *θεατρικότητα.* Σ’ ένα μη λογοτεχνικό κείμενο ενισχύει το *αίσθημα οικειότητας*, εφόσον ως αποδέκτης νοείται κάποιο φιλικό πρόσωπο του γράφοντος, στο οποίο μπορεί να απευθύνεται στον ενικό.

►Γ΄ ενικό πρόσωπο: Η χρήση αυτού του προσώπου είναι συνδεδεμένη με τις έννοιες *της αντικειμενικότητας και της αποστασιοποίησης*, εφόσον προσεγγίζει το προς διερεύνηση θέμα χωρίς την άμεση συμμετοχή ή εμπλοκή που υποδηλώνουν τα άλλα ρηματικά πρόσωπα (α΄ και β΄ ενικό ή πληθυντικό).

► Α΄ πληθυντικό πρόσωπο: Με τη χρήση του προσώπου αυτού ο γράφων επιδιώκει να *τονίσει πως το υπό διερεύνηση θέμα αφορά όλα τα μέλη της κοινωνίας*, ακόμη και τον ίδιο, και πως ως *συλλογικό ζήτημα* θα πρέπει να αντιμετωπιστεί απ’ όλους με το ίδιο ενδιαφέρον και την ίδια προσοχή.

Προσδίδει *οικειότητα* στο κείμενο, καθώς ο γράφων δεν αποστασιοποιείται από τα καταγράφει. Πρόκειται για ένα ρηματικό πρόσωπο που δεν συνηθίζεται σε επιστημονικά κείμενα, στα οποία είναι προτιμότερη η αντικειμενικότητα του Γ΄ προσώπου.

►Β΄ πληθυντικό πρόσωπο: Με τη χρήση του προσώπου αυτού ο γράφων/ομιλητής δημιουργεί την εντύπωση πως απευθύνεται στους αναγνώστες/ακροατές τους, ώστε να δεσμεύσει την προσοχή τους και να τους *παροτρύνει να προβληματιστούν* σε σχέση με το υπό εξέταση ή συζήτηση θέμα. Με τον τρόπο αυτό *ενισχύεται η ζωντάνια* του κειμένου και γίνεται *πιο ενδιαφέρον* για τους αναγνώστες.

Το β΄ πρόσωπο υποδηλώνει συχνά την *παραινετική, συμβουλευτική διάθεση* του γράφοντος.

►Γ΄ πληθυντικό πρόσωπο: Η χρήση αυτού του προσώπου, όπως και του γ΄ ενικού, είναι συνδεδεμένη με τις έννοιες της *αντικειμενικότητας και* της α*ποστασιοποίησης*, εφόσον προσεγγίζει το προς διερεύνηση θέμα χωρίς την άμεση συμμετοχή ή εμπλοκή που υποδηλώνουν τα άλλα ρηματικά πρόσωπα (α΄ και β΄ ενικό ή πληθυντικό).

• στη *στίξη*

• στη *σύνδεση των προτάσεων* (παρατακτική, υποτακτική)

• στο *είδος της σύνταξης* ( ενεργητική και παθητική, απρόσωπη και προσωπική)

• στη *χρήση ευθέος και πλαγίου λόγου*. Όλες οι γλωσσικές επιλογές συνδέονται λειτουργικά με το νόημα και το ύφος του κειμένου.

• στην ο*νοματοποίηση*: Η διαδικασία μετατροπής ενός ρήματος ή ενός επιθετικού προσδιορισμού σε ουσιαστικό (π.χ. μετατοπίζω> μετατόπιση, απεμπολώ > απεμπόληση, δεινός > δεινότητα, μαλθακός > μαλθακότητα). Η διαδικασία αυτή προσιδιάζει στα επιστημονικά κείμενα και στα «ακαδημαϊκά» είδη λόγου, όπως το δοκίμιο ή οι τεχνικές αναφορές, που επεξεργάζονται αφηρημένες και τεχνικές έννοιες.

• στα *σημεία στίξης*

1. **Η αναδίπλωση,** όταν μια λέξη ή φράση επαναλαμβάνεται αμέσως, π.χ. Οι φίλοι μας θα έρθουν σήμερα, σήμερα θα φύγουν.

2. **Η ειρωνεία**, όταν χρησιμοποιούνται λέξεις ή φράσεις που δηλώνουν στην ουσία αντίθετη σημασία από αυτή που δίνεται με τη λέξη, π.χ. Θύμωσε πολύ μαζί του και του τα είπε κομψά (δηλ. με άκομψα, υβριστικά λόγια).

3. **Η έλλειψη**, όταν παραλείπονται λέξεις ή φράσεις που μπορούν να εννοηθούν εύκολα από τα συμφραζόμενα, π.χ. –Ποιος θέλει να μιλήσει; –Η Ιφιγένεια (εννοείται θέλει να μιλήσει).

4**. Η λιτότητα**, όταν στη θέση μιας λέξης χρησιμοποιείται η αντίθετή της με άρνηση, π.χ. Το φαγητό που μαγείρεψε η Ελένη δεν ήταν άνοστο.

5**. Η μεταφορά**, όταν χρησιμοποιούνται λέξεις ή φράσεις με σημασία διαφορετική από την κυριολεκτική τους, αλλά με κάποια μικρή ή μεγάλη ομοιότητα με αυτή, π.χ. Η Ρία έγινε καπνός.

6. **Η μετωνυμία**, όταν χρησιμοποιείται το όνομα του δημιουργού αντί για το δημιούργημα, αυτό που περιέχει κάτι αντί για το περιεχόμενο, το αφηρημένο αντί για το συγκεκριμένο, π.χ. Τον τελευταίο καιρό ο Νικόλας ακούει Μπετόβεν.

7. **Η παρομοίωση**, όταν συσχετίζεται ένα πρόσωπο ή πράγμα ή μια έννοια με κάτι πολύ γνωστό, με σκοπό να τονιστεί μια ιδιότητα που υπάρχει και στα δύο, π.χ. Το σπίτι του Παπαδόπουλου είναι σαν πύργος.

8. **Ο πλεονασμός**, όταν χρησιμοποιούνται περισσότερες λέξεις από όσες χρειάζονται για να αποδοθεί ένα νόημα, π.χ. Η Σμαρώ πάλι ξαναήρθε.

9. **Η προσωποποίηση**, όταν χρησιμοποιούνται λέξεις ή φράσεις με τις οποίες αποδίδονται ανθρώπινες ιδιότητες σε μη ανθρώπινα όντα, π.χ. Κάθε πρωί ο ήλιος χαμογελάει στους ανθρώπους.

10. Η συνεκδοχή, όταν χρησιμοποιείται το ένα αντί για τα πολλά όμοια, το μέρος ενός συνόλου αντί για το σύνολο (και αντίστροφα), η ύλη αντί για το προϊόν που παράγεται από αυτήν ή εκείνο που παράγει αντί για εκείνο που παράγεται, π.χ. Ο Κρητικός είναι πάντα υπερήφανος (αντί οι Κρητικοί).

11. **Το υπερβατό**, όταν παρεμβάλλονται μία ή περισσότερες λέξεις ανάμεσα σε δύο λέξεις που συνδέονται συντακτικά και νοηματικά στενά, π.χ. Ο διευθυντής εφάρμοσε τους ισχύοντες από τους νόμους κανονισμούς.

12. **Η υπερβολή**, όταν χρησιμοποιούνται λέξεις ή φράσεις που ξεπερνούν και το πραγματικό, π.χ. Να υψώσουμε όλοι τη φωνή μας, να φτάσει έως τον ουρανό.